****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 56**

**На 20 септември 2016 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

2. Проект на решение относно: определяне на членове на Общинска избирателна комисия в община Ямбол за присъствие при отваряне на запечатано помещение.

*докладчик: Димитър Събев*

**ПРИСЪСТВАХА**: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева, Младенка Делибалтова и Весела Караманова.

**ОТСЪСТВАХА**: Недялко Савов и Мехмед Мехмедов

Заседанието бе открито в 13.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията, имаме кворум за провеждане на днешното заседание.

Предлагам колегата Мл. Делибалтова за преброител при поименното отчитане на гласуването, а за изготвяне на протокола- колегата Събев. Който е съгласен с така направеното предложение, моля да гласува.

Гласували **За** – 9 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева, Младенка Делибалтова и Весела Караманова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на заседанието е отправено до комисията искане от ОДМВР –Ямбол, РПУ-Тунджа да предоставим информация за конкретно лице, дали гласувало в гр.Ямбол на произведените на 25.10.2015г. местни избори. Искането е с наш вх.№ 283/08.09.2016г.. Колегата Събев направи справка в Общинска администрация в Дирекция регистрация и гражданско състояние и се установи, че според адресната регистрация на лицето, последното би трябвало да е в списъка на СИК № 282600006. За да отговорим на искането, трябва да отворим запечатаното помещение в сградата на общината, където се съхраняват документите от проведените избори на 25 октомври 2015г. Запознати сте също така, че тези случаи са предвидени в т.30 и 31 от Решение №2662-МИ/НР от 18.10.2015г. на ЦИК и не е необходимо изрично разрешение от ЦИК за достъп до помещението, съответно до документите, като разбира се при отварянето на помещението следва да бъде спазван стриктно реда по т.31 от Решение №2662-МИ/НР от 18.10.2015г. В предвид това, следва със свое решение да определим, съответно упълномощим членове от комисията, които заедно с определените със Заповед № РД/02-00359/30.03.2016г. на Кмета на общината длъжностни лица от общинската администрация да присъстват при отварянето на помещението. Предвид дадените ни указания на ЦИК, с писмо изх.№МИ-15-616/20.04.2016г., Ви предлагам да определим повече от трима членове за осъществяване на представителство на комисията при такива случаи с оглед осигуряване на възможност за взаимно заместване при невъзможност някой от тях да присъства, както и периода в който

определените членове ще представляват комисията ни, но не по- кратък от 1 месец.

Сега Ви предлагам да преминем към предложения относно състава от членовете от ОИК, които да присъстват при отваряне на помещението и срока за който тези членове да бъдат определени да представляват комисията. Давам думата на заместник председателя г-жа Гърдева.

**МАРИАНА ГЪРДЕВА:** Предлагам да бъдат определени шест броя от членовете на комисията, които да бъдат упълномощени да представляват същата при необходимост за отваряне на помещението, като периода за който следва да бъдат определени да представляват комисията да бъде 1 месец. За всеки конкретен случай председателят ще информира Общинска администрация кои от определените членове ще присъстват при отваряне на помещението.

**ПРЕДСЕДАТЕЛЯТ ЕКАТЕРИНА ЯНЕВА:** Благодаря, Гърдева. Някой друг има ли предложение?

**ДРАГОМИР ДИМИТРОВ:** Аз подкрепям направеното предложение от Г-жа Гърдева и имам конкретно предложение за членовете от комисията, които да бъдат определени, а именно:

Мариана Гърдева, Драгомир Димитров, Младенка Делибалтова, Станка Раданова, Светла Кирилова и Димитър Събев.

**ПРЕДСЕДАТЕЛЯТ ЕКАТЕРИНА ЯНЕВА:** Други мнения и предложения? Щом няма да преминем към гласуването на това предложение.

**МЛАДЕНКА ДЕЛИБАЛТОВА:** Гласували **За** – 9 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева, Младенка Делибалтова и Весела Караманова.

**ПРЕДСЕДАТЕЛЯТ ЕКАТЕРИНА ЯНЕВА:** След като имаме вече конкретни членове трябва да се обединим и около датата и часа за отваряне. Предвид факта, че предстоят четири почивни дни, а все пак, поради независещи от нас причини още не сме я представили искана информация и същата следва да я представим възможно по-скоро ви предлагам това да стане на 21 септември 2016г. /сряда/от 14.30 часа. Други предложения? След като няма който е съгласен с направеното предложение моля да гласува.

**МЛАДЕНКА ДЕЛИБАЛТОВА:** Гласували **За** – 9 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева, Младенка Делибалтова и Весела Караманова.

Против – няма.

След като вече имаме гласувани членове за участие в отварянето, както и датата и часа за това давам думата на колегата Димитър Събев да докладва подготвения от него проект за решение.

**ДИМИТЪР СЪБЕВ:** Колеги предлагам на вашето внимание следния проект за решение.

Във връзка с постъпило искане с вх.№283/08.09.2016 г. от ОДМВР-Ямбол РПУ Тунджа на основание чл.87, ал.1, т.1 от ИК, във връзка с т.30 и т.31 от Решение №2662-МИ/НР от 18.10.2015г. на ЦИК и при изпълнение на указанията на ЦИК, дадени с писмо изх.№МИ-15-616/20.04.2016г., Общинска  избирателна комисия в община Ямбол

**РЕШИ:**

**1 .** При възникналанеобходимост за отваряне на запечатаното помещение, в което се съхраняват изборните книжа и материали от изборите за общински съветници и кметове на 25 октомври 2015г. и с оглед осигуряването на възможност за взаимно заместване на членовете на ОИК в случаите на обективна невъзможност за присъствие ОИК-Ямбол, ОПРЕДЕЛЯ:

* Мариана Гърдева – заместник председател на ОИК Ямбол
* Драгомир Димитров – член на ОИК Ямбол
* Младенка Делибалтова– член на ОИК Ямбол
* Димитър Събев – член на ОИК Ямбол
* Светла Кирилова – член на ОИК Ямбол
* Станка Раданова – член на ОИК Ямбол

които да представляват общинската избирателна комисия и да присъстват при отваряне на запечатаното помещение, в което се съхраняват изборните книжа и материали от изборите за общински съветници и кметове на 25 октомври 2015г.

**2.** Определените в т.1 от настоящото решение членове на ОИК-Ямбол при възникнала необходимост за отваряне на запечатаното помещение ще представляват ОИК **за срок от 1 месец.**

**3.** **УПЪЛНОМОЩАВА** посочените по-горе членове на ОИК Ямбол за всеки конкретен случай за отварянето на запечатаното помещение да подписват съставените документи, съгласно т.30 и 31 от Решение №2662-МИ/НР от 18.10.2015г. на Централна избирателна комисия.

**4.** За всеки конкретен случай, председателят на комисията ще уведомява Общинска администрация, за тримата от определените нейни членове, които ще присъстват при отваряне на помещението.

**5.** Решението да се изпрати за сведение в Общинска администрация гр.Ямбол.

**6.** Решението подлежи на обжалване  в тридневен срок от обявяването му пред ЦИК, чрез Общинска избирателна комисия в община Ямбол.

**ПРЕДСЕДАТЕЛЯТ ЕКАТЕРИНА ЯНЕВА**: Колеги чухте проекта за решение, който е съгласен с него моля да гласува.

**МЛАДЕНКА ДЕЛИБАЛТОВА**: **:** Гласували **За** – 9 членове: Екатерина Янева, Мариана Гърдева, Димитър Събев, Драгомир Димитров, Светла Кирилова, Станка Раданова, Мирослава Янева, Младенка Делибалтова и Весела Караманова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №221-МИ/НР от 20.09.2016г.

Колеги, за конкретния случай ще уведомя Общинска администрация, че на отварянето на помещението на 21.09.2016г. от 14.30 часа ще присъстват следните членове на комисията Мариана Гърдева – заместник председател на ОИК Ямбол; Драгомир Димитров – член на ОИК Ямбол; Младенка Делибалтова– член на ОИК Ямбол.

За да подготвя отговора до РПУ-Тунджа ще Ви моля да ми докладвате какво сте установили при извършената проверка по случая.

Някой нещо има ли да сподели. Няма. Благодаря Ви колеги, че се отзовахте и присъствахте на днешното заседание. Закривам днешното заседание.

ПРЕДСЕДАТЕЛ:

Екатерина Янева

ЗАМ. ПРЕДСЕДАТЕЛ:

Мариана Гърдева